Marrëveshja Francë-Rusi për luftanijet
Punëtorët e kantierit francez që punojnë për prodhimin e këtyre anijeve protestojnë për shkak të frikës së humbjes së vendeve të punës
Franca shtyu një marrëveshje për t’i shitur Rusisë dy anije luftarake të teknologjisë së avancuar. Presidenti francez Hollande tha të mërkurën se ndërhyrja e Rusisë në Ukrainën lindore nënkupton që nuk janë kushtet e duhura për të përmbushur këtë marrëveshje. Francës do t’i duhet të paguajë një faturë të madhe për ndalimin e kontratës. Në kantierin detar Saint-Nazaire ku po ndërtohen anijet, ka një zemërim të banorëve vendas për prishjen e kontratës. Në kantierin Saint-Nazaire, qëndron e ankoruar anija , e cila është ndërtuar për të mbajtur helikopterë dhe tanke për zbarkime nga deti. Ajo është e para ndër dy anijet që duhet t’i dorëzohen Rusisë, si pjesë e një marrëveshje me vlerë mbi 1,5 miliardë dollarë. Parisit tashmë mund t’i duhet t’i kthejë paratë. Drejtori për Politikën e Jashtme në Qendrën për Reformim Evropian në Londër, Ian Bond, thotë se duke qenë se Rusia po akuzohet për dërgimin e trupave në Ukrainën lindore, Franca nuk ka zgjidhje tjetër. Nuk është e qartë se çdo t’u ndodhë punonjësve të firmës kryesore që ndërton anijet, STX. Jeane-Claude Blanchard është udhëheqës i partisë së krahut të djathtë “Fronti Kombëtar” në Saint-Nazaire, e cila po e mbron me forcë marrëveshjen. Pranë anijes vazhdon puna me një anije tjetër që duhej t’i ishte dorëzuar Rusisë, anije që ironia e fatit e desh të quhet , si porti detar i Krimesë që ishte pjesë e Ukrainës përpara marrjes me forcë nga Rusia në muajin mars. Banorët e Saint-Nazaire thonë se shitja e anijeve Rusisë nuk lidhet vetëm me mbështetjen e ekonomisë lokale. Kjo ka të bëjë edhe me sovranitetin e Francës. Gauther Bouchet është një tjetër anëtar i këshillit të qytetit, sërish i partisë Fronti Kombëtar. E ankoruar dhe e rrethuar me një gardh të lartë, fregata ruse është streha e 400 marinarëve rusë që janë dërguar për t’u trajnuar me anijet e reja të tipit Mistral. Mbetet e paqartë se çdo të bëhet me ta. Zëri i Amerikës u përpoq të fliste me disa prej tyre. Ata nuk dhanë përgjigje dhe u munduan të fotografonin targat e makinës tonë. Vizitorët rusë dhe anijet e tipit Mistral janë shndërruar në një pikë interesi turistik. Joel Lauvaux ndodhet në zonë. Një marshim është planifikuar këtë të dielë në Saint-Nazaire për të protestuar kundër shtyrjes së kontratës. Parisi dhe aleatët e NATO-s thonë se ata ndjejnë simpati për punonjësit lokale, por në rend të parë duhet të jetë siguria e Evropës.